Շատերը երեւի գոլ էին սպասում Մխիթարյանից, սակայն նրա հարվածներից միայն երկուսն էին հավակնում գոլ դառնալուն. մի դեպքում Բոժովիչը անկյունային հանեց տուգանային հարվածով պտտեցված գնդակը, մյուսում որսաց այն, երբ Հենոն ֆիրմային ամցումով տեղափոխվեց կենտրոն ու ձախով հարվածեց: Զգացվում էր, որ թիմի ավագին չի հերիքում տեմպը, տոնուսը: Միայն կարելի է հուսալ, որ Մոուրինյոն ավելի շատ կվստահի նրան՝ շատ խաղաժամանակ տրամադրելով, այլապես ինչպե՞ս կարող է Հենրիխն ավելի լավ խաղալ, քան Լինգարդը, Մատան, Մարսիալը, ինչպես իր ցանկության մասին հայտարարում է բոլորին զարմացնող պորտուգալացին: Գուցե այս խաղում Հենրիխի գործողությունները նրա ուղեղում ինչ-որ դրական միտք ծնեն: